title: Mecklemburgo-Pomerania Occidental
text: Mecklemburgo-Pomerania Occidental u Mecklemburgo-Antepomerania (en alemán Mecklenburg-Vorpommern y en baixo alemán Mekelborg-Vörpommern) ye un d'os 16 Estatos federatos d'Alemanya, muga a o norte con a Mar Baltica, a l'ueste con Schleswig-Holstein, a o sudueste con Baixa Saxonia, a o sud con Brandemburgo y a l'este con Polonia. Tien una baixa densidat de población, 80 hab/km². Bellas ciudatz importants son Rostock, Stralsund y Wismar.
  
  Historia 
  L'estato estió establiu en 1945 dimpués d'a Segunda Guerra Mundial por meyo d'a fusión d'as rechions historicas de Mecklemburgo y a Pomerania Occidental por parti de l'administración militar sovietica en l'Alemanya ocupada por os Aliatos. Se convirtió en parti d'a Republica Democratica Alemana en 1949, pero se disolvió en 1952 entre as reformas administrativas y o suyo territorio se dividió en os districtos de Rostock, Schwerin y Neubrandenburg. L'estato Mecklemburgo-Pomerania Occidental se restablió en 1990 dimpués d'a reunificación alemana y se convirtió en un d'os nuevos estatos d'a Republica Federal d'Alemanya.
  
  Cheografía 
  Iste estatos contiene una gran plataforma cheolochica de lacos connectaus entre ell, amán d'a mar Baltica. Por ixo a Mecklemburgo-Pomerania Occidental se le conoixe como o "país d'os mil lacos", entre os quals se destaca o laco Müritz, que ye o mayor d'Alemanya.
  
  O centro turistico mas destacau ye a isla Rügen, que ye a mayor isla d'Alemanya.
  
  Clima 
  O clima en Mecklemburgo-Pomerania Occidental ye determinau por a transición d'a influencia maritima en a zona costera d'a Mar Baltica a un clima continental atemperau en l'interior. A tendencia a la precipitación disminuye tierra adintro. A rechión d'a Mar Baltica, especialment en l'aria d'as islas de Usedom, Rügen y Hiddensee, tien o mayor numero de diyas soleyaus en Alemanya.
  
  Organización politico-administrativa 
  As diez ciudatz mas importants son:
  
  Lista de menistro-presidents de Mecklemburgo-Pomerania Occidental
  
  Cultura
  
  Luenga 
  Hue en día, a gran mayoría d'a chent charra alemán estandar; Fa uns sieglos, a mayoría d'a chent charraba baixo alemán (en alemán: Plattdeutsch u Niederdeutsch), un idioma que encara se mantiene vivo en diversas comunidatz y eventos culturals.
  
  Gastronomía 
  Mecklemburgo-Pomerania Occidental tien as suyas propias virollas tradicionals, que a ormino incluyen pescau, vetiella y cochín. Dos virollas famosas son o Bismarckhering y o Rote Grütze.
  
  Vinclos externos